# Basenji

### Wikipedia

Basenji
Avaintiedot
Alkuperämaa | Kongo
Määrä | vajaat 300
Rodun syntyaika | ikivanha rotu
Alkuperäinen käyttö | metsästys
Nykyinen käyttö | seurakoira
Elinikä |
Muita nimityksiä |
FCI-luokitus | ryhmä 5
Ulkonäkö
Paino | ihanne 9,5–11 kg
Korkeus | urokset 40,5–45,5 cm, nartut 38–43 cm
Väritys | punainen, musta, trikolori tai brindle

Musta basenji

Basenji on vanha koirarotu, joka tunnetaan siitä, ettei se hauku vaan päästelee vingahtelevia ääniä eli "jodlaa". Se poikkeaa muista koiraroduista myös siten, että nartuilla on kiima-aika vain kerran vuodessa kuten susilla ja dingoilla.

## [muokkaa] Ulkonäkö

Basenji on pystykorva, eli vekkulit ohuet pystyt korvat ovat hyvä tuntomerkki. Sen tunnistaa myös rypyistä päälaella. Vaikka basenji ei hauku, se ei ole äänetön koirarotu. Basenjin ääntelyä sanotaan usein jodlaamiseksi. Väriltään basenji voi olla punainen, musta, trikolori tai brindle. Myös muita väriyhdistelmiä on olemassa. Tassut, rinta ja hännänpää ovat aina valkoiset. Lisäksi rodulla voi olla valkoinen piirto, kaulus ja raajat. Turkki on sileä, lyhyt ja ihonmyötäinen. Ihannekorkeus on uroksilla noin 43 cm, nartuilla noin 40 cm. Painon ihanne on väliltä 9,5–11 kg. Basenjin häntä on pyöreä, tiiviisti rullalle kietoutounut ja noin 20 cm pitkä.

## [muokkaa] Luonne ja käyttäytyminen

Basenji tarvitsee paljon säännöllistä liikuntaa, mutta soveltuu hyvin myös seurakoiraksi. Basenji on ihmisrakas, vaikka luonne riippuukin yksilöstä. Rodulla on vahva reviirivietti. Se on nopea koira, joka on jo sallittu maastokisoihin ja radalle vinttikoirien kanssa. Rodussa ilmenee silloin tällöin kissamaisia piirteitä, kuten sen tapa pestä itsensä käpälällään ja päästää ulvovia ääniä. Basenjit myös välillä ravaavat kuin hevoset.

## [muokkaa] Alkuperä

Rotu on kotoisin Kongosta. Siellä sitä käytettiin metsästyskoirana, nykyisin se on yleensä seurakoira. Koira on vanhimpia koirarotuja. Rodun kantamuotoja on kuvattu jo egyptiläisissä haudoissa. Ensimmäinen basenji tuotiin näyttelyyn Englantiin vuonna 1937, kuuluisaan Cruftin näyttelyyn. Koiran omistaja kutsui koiraansa basenjiksi. Se on afrikkalainen sana, joka tarkoittaa pensaikon asukasta.

## [muokkaa] Lähteet

- Tapio Eerola: Suomen koirarodut. Kustannusosakeyhtiö Tammi 1997.
- Juliette Cunliffe: Koirarotujen ensyklopedia. Parragon 2005

## [muokkaa] Aiheesta muualla

- Suomen Basenjikerho r.y.
- Bulldobas Basenjis

Haettu osoitteesta http://fi.wikipedia.org../../../b/a/s/Basenji.html

Luokka: Koirarodut

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Asturianu
- Dansk
- Deutsch
- English
- Français
- Italiano
- Norsk (bokmål)
- Polski
- Português
- Svenska